આપઘાત કરનાર પાર્થ બે ભાઇમાં મોટો હતો. તેના નાના ભાઇનું નામ દિપેન છે. પાર્થ આજીડેમ ચોકડી પાસે પોલિટેકનીક કોલેજમાં ડિપ્લોમાના બીજા વર્ષમાં અભ્યાસ કરતો હતો. સાથો સાથ ગોંડલ રોડ ચોકડીએ પરફેકટ ઓટોમાં પાર્ટ ટાઇમ નોકરી પણ કરતો હતો. તેના પિતા કરસનભાઇ કારખાનામાં મજૂરી કરે છે. નાનો ભાઇ દિપપેન ધોરણ-૧૨માં ભણે છે. પાર્થ દરરોજ સવારે સવા આઠ આસપાસ ઉઠી જતો હતો. આજે તે મોડે સુધી ન ઉઠતાં માતા ઇલાબેન ઉપરના રૂમમાં તેને ઉઠાડવા ગયા ત્યારે તે લટકતો જોવા મળતાં કલ્પાંત કરી મુકયો હતો. હોસ્પિટલમાં ખસેડ્યો હતો પણ ત્યાં સુધીમાં મોડુ થઇ ગયું હતું.